'ไพโรจน์' เผยกรุงศรีขึ้นดอกเบี้ยเงินกู้0.40% มีผล3ม.ค.65
กรุงศรีปรับขึ้นอัตราดอกเบี้ยเงินกู้ 0.40% มีผล3ม.ค.65สอดคล้องสถานการณ์เศรษฐกิจไทยฟื้นตัวอย่างค่อยเป็นค่อยไป
30 ธ.ค. 2565

นายไพโรจน์ ชื่นครุฑ ประธานคณะเจ้าหน้าที่ด้านกลยุทธ์และวางแผนธุรกิจองค์กร ธนาคารกรุงศรีอยุธยา จำกัด (มหาชน) เปิดเผยว่า “ขณะนี้สัญญาณการฟื้นตัวเศรษฐกิจไทยที่ดีขึ้นอย่างค่อยเป็นค่อยไป การปรับขึ้นอัตราดอกเบี้ยครั้งนี้เพื่อให้สอดคล้องกับสถานการณ์ในปัจจุบันและแนวโน้มการเพิ่มขึ้นของอัตราดอกเบี้ยอย่างต่อเนื่อง รวมถึงการปรับอัตราเงินนำส่งเข้ากองทุนเพื่อการฟื้นฟูและพัฒนาระบบสถาบันการเงิน (FIDF) เข้าสู่อัตราปกติ โดยธนาคารได้มีการวิเคราะห์ถึงสถานการณ์ตลาดและตัวบ่งชี้ทางเศรษฐกิจอย่างรอบคอบแล้ว ทั้งนี้ กรุงศรียังคงมุ่งมั่นในการให้ความช่วยเหลือแก่ลูกค้ากลุ่มเปราะบางอย่างเหมาะสม ตรงจุด และทันการณ์ ตามแนวทางการดำเนินงานของสมาคมธนาคารไทย”
 
กรุงศรีปรับอัตราดอกเบี้ยเงินกู้ ดังนี้
สำหรับลูกค้ารายใหญ่ชั้นดี ประเภทเงินกู้แบบมีระยะเวลา (MLR) เพิ่มขึ้น 0.40% เป็น 6.48%
สำหรับลูกค้ารายใหญ่ชั้นดี ประเภทเงินเบิกเกินบัญชี (MOR) เพิ่มขึ้น 0.40% เป็น 6.725%
สำหรับลูกค้ารายย่อยชั้นดี (MRR) เพิ่มขึ้น 0.40% เป็น 6.65%
 
ทั้งนี้ อัตราดอกเบี้ยดังกล่าวจะมีผลตั้งแต่วันที่ 3 มกราคม 2566 เป็นต้นไป
ศึกษาข้อมูลเพิ่มเติม ได้จาก www.krungsri.com หรือ ติดต่อ Krungsri Call Center 1572